রোববার সকালে কমলগঞ্জের শমশেরনগর-কমলগঞ্জ ও মুন্সীবাজার-কমলগঞ্জ সড়ক থেকে বন্যার পানি নেমে গেলেও শমশেরনগর-মৌলভীবাজার এবং শমশেরনগর-কুলাউড়া সড়কের বিভিন্ন স্থানে এখনও পানি থাকায় সরাসরি যানবাহন চলাচল সমস্যা হচ্ছে। অন্যদিকে কমলগঞ্জের নিম্নাঞ্চল শমশেরনগরে সতিঝিরগাঁও, মরাজানের পার, রাধানগর, কেছুলুটি, রঘুনাথপুর, মুন্সীবাজার ইউনিয়নের রুপশপুর, বনবিষ্ণপুর ও পতনউষার ইউনিয়নের নোয়াগাঁও, কোনাগাঁও, গোপীনগর, রাধাগোবিন্দপুর, সোনারগাঁও, শ্রীরামপুর, শ্রীমতপুর, রসুলপুর, বৃন্দাবনপুর, পতনঊষার, হালাবাদী, ধূপাটিলা, দর্গাহপুর, মাইজগাঁও, পালপুর, পালিতকোনা, জগন্নাথপুর, রামেশ্বরপুর, রসিদপুর, রাজদিঘীরপারসহ বিভিন্ন গ্রামের বসতবাড়িতে এখনও প্রায় অর্ধলক্ষ লোক পানিবন্দি রয়েছেন। কমলগঞ্জের অন্যান্য ইউনিয়ন থেকে বন্যার পানি নেমে যাওয়ায় পানিবন্দি মানুষজন হাপ ছেড়ে বেঁচেছেন।